CELEX: 32010D0132
Language: sk
Date: 2010-03-02 00:00:00
Title: 2010/132/: Rozhodnutie Komisie z  2. marca 2010 , ktorým sa v zásade uznáva úplnosť dokumentácie predloženej na podrobné preskúmanie s cieľom možného zaradenia Trichoderma asperellum (kmeň T34) a izopyrazámu do prílohy I k smernici Rady 91/414/EHS [oznámené pod číslom K(2010) 1099] (Text s významom pre EHP)

3.3.2010   
            
            
               SK
            
            
               Úradný vestník Európskej únie
            
            
               L 52/51
            
         ROZHODNUTIE KOMISIE
   z 2. marca 2010,
   ktorým sa v zásade uznáva úplnosť dokumentácie predloženej na podrobné preskúmanie s cieľom možného zaradenia Trichoderma asperellum (kmeň T34) a izopyrazámu do prílohy I k smernici Rady 91/414/EHS
   [oznámené pod číslom K(2010) 1099]
   (Text s významom pre EHP)
   (2010/132/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Rady 91/414/EHS z 15. júla 1991 o uvádzaní prípravkov na ochranu rastlín na trh (1), a najmä na jej článok 6 ods. 3,
   keďže:
   
               (1)
            
            
               V smernici 91/414/EHS sa stanovuje vypracovanie zoznamu Spoločenstva, v ktorom sa uvádzajú účinné látky povolené na použitie v prípravkoch na ochranu rastlín.
            
         
               (2)
            
            
               Spoločnosť Biocontrol Technologies S.L. predložila 22. apríla 2009 orgánom Spojeného kráľovstva dokumentáciu týkajúcu sa účinnej látky Trichoderma asperellum (kmeň T34) so žiadosťou o jej zaradenie do prílohy I k smernici 91/414/EHS. Spoločnosť Syngenta Crop Protection AG predložila 25. novembra 2008 orgánom Spojeného kráľovstva dokumentáciu týkajúcu sa účinnej látky izopyrazám so žiadosťou o jej zaradenie do prílohy I k smernici 91/414/EHS.
            
         
               (3)
            
            
               Orgány Spojeného kráľovstva Komisii oznámili, že po predbežnom preskúmaní možno skonštatovať, že dokumentácie týkajúce sa uvedených účinných látok spĺňajú požiadavky na údaje a informácie stanovené v prílohe II k smernici 91/414/EHS. Takisto sa zdá, že predložené dokumentácie spĺňajú požiadavky na údaje a informácie stanovené v prílohe III k smernici 91/414/EHS, pokiaľ ide o jeden prípravok na ochranu rastlín obsahujúci danú účinnú látku. V súlade s článkom 6 ods. 2 smernice 91/414/EHS príslušní žiadatelia dokumentácie následne zaslali Komisii a ostatným členským štátom a predložili Stálemu výboru pre potravinový reťazec a zdravie zvierat.
            
         
               (4)
            
            
               Týmto rozhodnutím by sa malo na úrovni Európskej únie formálne potvrdiť, že dokumentácie v zásade spĺňajú požiadavky týkajúce sa údajov a informácií stanovené v prílohe II a v prípade najmenej jedného prípravku na ochranu rastlín s obsahom danej účinnej látky aj požiadavky stanovené v prílohe III k smernici 91/414/EHS.
            
         
               (5)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO ROZHODNUTIE:
   Článok 1
   Dokumentácie týkajúce sa účinných látok uvedených v prílohe k tomuto rozhodnutiu, ktoré boli predložené Komisii a členským štátom s cieľom dosiahnuť ich zaradenie do prílohy I k smernici 91/414/EHS, v zásade spĺňajú požiadavky na údaje a informácie, ktoré sú stanovené v prílohe II k uvedenej smernici.
   Dokumentácie spĺňajú aj požiadavky týkajúce sa údajov a informácií, ktoré sú uvedené v prílohe III k uvedenej smernici, pokiaľ ide o jeden prípravok na ochranu rastlín obsahujúci účinnú látku s prihliadnutím na navrhované spôsoby použitia.
   Článok 2
   Spravodajský členský štát pokračuje v podrobnom skúmaní dokumentácií uvedených v článku 1 a závery z ich preskúmaní spolu s odporúčaním o zaradení alebo nezaradení účinných látok uvedených v článku 1 do prílohy I k smernici 91/414/EHS a so všetkými podmienkami takéhoto zaradenia oznámi Komisii v najkratšom možnom čase, nie však neskôr ako jeden rok od dátumu uverejnenia tohto rozhodnutia v Úradnom vestníku Európskej únie.
   Článok 3
   Toto rozhodnutie je určené členským štátom.
   
      V Bruseli 2. marca 2010
      
         
            Za Komisiu
         
         John DALLI
         
            člen Komisie
         
      
   
   
      (1)  Ú. v. ES L 230, 19.8.1991, s. 1.
   
      PRÍLOHA
      
         ÚČINNÉ LÁTKY, KTORÝCH SA TÝKA TOTO ROZHODNUTIE
      
      
                  Číslo
               
               
                  Spoločný názov, identifikačné číslo CIPAC
               
               
                  Žiadateľ
               
               
                  Dátum podania žiadosti
               
               
                  Spravodajský členský štát
               
            
                  1
               
               
                  
                     Trichoderma asperellum (kmeň T34)
                  č. CIPAC: nepodstatné
               
               
                  Biocontrol Technologies S.L.
               
               
                  22.4.2009
               
               
                  UK
               
            
                  2
               
               
                  Izopyrazám
                  č. CIPAC:
                  syn-izomér: 683777-13-1
                  anti-izomér: 683777-14-2
               
               
                  Syngenta Crop Protection AG
               
               
                  25.11.2008
               
               
                  UK